সামান্য রক্তে শান্ত হন না হাসান। আরও রক্ত চাই তার। চাই পুরো প্রাণটাই। তাই উন্মাদনার সর্বোচ্চ শিখরে পা রাখেন তিনি। অসহায়, অবলা, আহত নারীর প্রতি একটুও মায়া জাগে না তার। নীলার অপরাধটাই শুধু বড় হয়ে দেখা দেয় তার কাছে। তাই ক্ষমা কিংবা আহত স্ত্রীর প্রতি সহানুভূতির সংজ্ঞা মুছে যায় তার অভিধান থেকে। নীলার গলা চেপে ধরেন তিনি। শ্বাসরুদ্ধ করে হত্যা করে তবেই ক্ষান্ত হওয়া। মা-বাবা, ভাই-বোন আর আত্মীয়-স্বজনের দৃষ্টির আড়ালে স্বামীর প্রচণ্ড নির্মমতায় একটি অপরিচিত কক্ষে চিরদিনের জন্য শান্ত হয়ে যান লীনা। নির্মম পরিণতির শিকার নীলার বিদেহী আত্মার প্রতি আমার সালাম ও মাগফিরাত কামনা।